ଦିବ୍ୟା ଦେଶମୁଖ

ଦିବ୍ୟା ଦେଶମୁଖ (ଜନ୍ମ : ୯ ଡିସେମ୍ବର ୨୦୨୫) ଜଣେ ଭାରତୀୟ ଚେସ ଗ୍ରାଣ୍ଡ ମାଷ୍ଟର । ମହିଳା ଚେସ ଅଲମ୍ପିଆଡ଼ରେ ସେ ୨ଟି ସ୍ୱର୍ଣ୍ଣ ଓ ଗୋଟିଏ ବ୍ରୋଞ୍ଜ ପଦକ ଜିତିଥିଲେ । ୨୦୨୫ ମସିହାରେ ସେ ମହିଳା ଚେସ ବିଶ୍ୱକପ ବିଜେତା ହୋଇଥିଲେ । ସେ ଏସିଆ ଚେସ ଚମ୍ପିୟାନସିପ, ବିଶ୍ୱ ଜୁନିୟର ଚେସ ଚମ୍ପିୟାନସିପ ଏବଂ ବିଶ୍ୱ ଯୁବ ଚେସ ଚମ୍ପିୟାନସିପରେ ସ୍ୱର୍ଣ୍ଣପଦକ ଜିତିଛନ୍ତି ।

 ପ୍ରାରମ୍ଭିକ ଜୀବନ 
ଦିବ୍ୟା ନାଗପୁରର ଏକ ମରାଠି ପରିବାରରେ ଜନ୍ମଗ୍ରହଣ କରିଥିଲେ । ଦିବ୍ୟାଙ୍କର ମାତା ନମ୍ରତା ଓ ଜିତେନ୍ଦ୍ର ଉଭୟ ଡାକ୍ତର ଅଟନ୍ତି । ସେ ଭବନ୍ସ ଭଗବାନଦାସ ପୁରୋହିତ ବିଦ୍ୟାମନ୍ଦିରରୁ ସ୍କୁଲ ଶିକ୍ଷାଗ୍ରହଣ କରିଥିଲେ ।

ଖେଳ ଜୀବନ
୨୦୨୦-୨୦୨୩
୨୦୨୦ ମସିହାରେ ଦିବ୍ୟା, ଫିଡେ ଅନଲାଇନ ଚେସ ଚମ୍ପିୟାନସିପରେ ସ୍ୱର୍ଣ୍ଣପଦକ ଜିତିଥିବା ଭାରତୀୟ ଦଳର ସଦସ୍ୟ ଥିଲେ ।  ୨୦୨୨ ମସିହାରେ ଅନୁଷ୍ଠିତ ୪୪ତମ ଚେସ ଅଲିମ୍ପିୟାଡରେ ସେ ବ୍ରୋଞ୍ଜ ପଦକ ଜିତିଥିଲେ ।

୨୦୨୩ ମସିହାରେ ଦିବ୍ୟା ଏସୀୟ ଚେସ ଚମ୍ପିୟାନସିପ ଜିତିଥିଲେ । ଟାଟା ଷ୍ଟିଲ ଚେସ ରାପିଡ଼୍ ଚମ୍ପିୟାନସିପରେ ସେ ସର୍ବନିମ୍ନ ରାଙ୍କଧାରୀ ଖେଳାଳି ହୋଇଥିଲେ ମଧ୍ୟ, ପ୍ରଥମ ସ୍ଥାନ ଅଧିକାର କରିଥିଲେ । ଏହି ପ୍ରତିଯୋଗୀତାରେ ସେ ହରିକା ଦ୍ରୋଣାବଳୀ, ବନ୍ତିକା ଅଗ୍ରୱାଲ, କୋନେରୁ ହମ୍ପି, ସବିତା ଶ୍ରୀ ବି, ଇରିନା କ୍ରସ ଓ ନିନୋ ବତ୍ସିଆଶିଭିଲି ଆଦି ଖେଳାଳିଙ୍କୁ ପରାସ୍ତ କରିଥିଲେ । ସେ ଜୁ ୱେନଜୁନ୍ ଓ ଆନ୍ନ ଉସେନିନାଙ୍କ ସହ ଡ୍ର କରିଥିଲେ ଓ କେବଳ ପୋଲିନା ଶୁଭଲୋଭାଙ୍କଠାରୁ ପରାଜୟ ବରଣ କରିଥିଲେ ।

୨୦୨୪
୨୦୨୪ ମସିହାରେ ଦିବ୍ୟା ସାରଜାହା ଚାଲେଞ୍ଜର ଜିତି, ୨୦୨୫ ମସିହାର ସାରଜାହା ମାଷ୍ଟର୍ସ ଚମ୍ପିୟାନସିପ ପାଇଁ ଯୋଗ୍ୟତା ଅର୍ଜନ କରିଥିଲେ । ୨୦୨୪ ମସିହା ଜୁନ ମାସରେ ବିଶ୍ୱ ଅଣ୍ଡର୍-୨୦ ଚେସ ଚମ୍ପିୟାନ ହୋଇଥିଲେ । ଏଥିପୂର୍ବରୁ କୋନେରୁ ହମ୍ପି(୨୦୦୧), ହରିକା ଦ୍ରୋଣାବଳୀ(୨୦୦୮) ଓ ସୌମ୍ୟା ସ୍ୱାମୀନାଥନ(୨୦୦୯) ଏହି ଚମ୍ପିୟାନସିପ ଜିତିଥିଲେ । ୪୫ତମ ଚେସ ଅଲିମ୍ପିୟାଡରେ ସେ ଭାରତ ପାଇଁ ଦଳଗତ ଓ ବ୍ୟକ୍ତିଗତ ସ୍ୱର୍ଣ୍ଣ ପଦକ ଜିତିଥିଲେ ।

୨୦୨୫
୨୦୨୫ ମସିହା ଜୁନ ମାସରେ ଦିବ୍ୟା ବିଶ୍ୱ ରାପିଡ଼ ଏବଂ ବ୍ଲିଜ ଦଳଗତ ଚେସ ଚମ୍ପିୟାନସିପରେ ହେକ୍ସାମାଇଣ୍ଡ ଚେସ କ୍ଲବ ତରଫରୁ ଖେଳିଥିଲେ । ସେହି ପ୍ରତିଯୋଗିତାରେ ସେ ବିଶ୍ୱର ଏକ ନମ୍ବର ମହିଳା ଖେଳାଳି ଚିନର ହୌ ୟିଫାନଙ୍କୁ ପରାସ୍ତ କରିଥିଲେ । ଏହି ପ୍ରତିଯୋଗିତାରେ ତାଙ୍କୁ ଏକଳ ଓ ଦଳଗତ ବ୍ରୋଞ୍ଜପଦକ ମିଳିଥିଲା ।

୨୦୨୫ ଚେସ ବିଶ୍ୱକପରେ ଦିବ୍ୟାଙ୍କର ରାଙ୍କ ୧୫ ଥିଲା । ଏହି ପ୍ରତିଯୋଗିତାର ଚତୁର୍ଥ ରାଉଣ୍ଡରେ ସେ ଦ୍ୱିତୀୟ ସିଡ ଝୁ ଜାଇନର, କ୍ୱାର୍ଟରଫାଇନାଲରେ ହରିକା ଦ୍ରୋଣାବଳି, ସେମିଫାଇନାଲରେ ଟ୍ୟାନ ଝୋଙ୍ଗିଙ୍କୁ ପରାସ୍ତ କରିଥିଲେ । ଫାଇନାଲରେ ଚତୁର୍ଥ ସିଡ କୋନେରୁ ହମ୍ପିଙ୍କୁ ପରାସ୍ତ କରି ସେ ଏହି ପ୍ରତିଯୋଗିତା ଜିତିଥିଲେ । ଏହି ବିଜୟ ସହିତ ସେ ଗ୍ରାଣ୍ଡମାଷ୍ଟର ଉପାଧି ମଧ୍ୟ ହାସଲ କରିଥିଲେ । ସେ ଭାରତର ୮୮ତମ ଗ୍ରାଣ୍ଡମାଷ୍ଟର ଓ ଚତୁର୍ଥ ମହିଳା ଗ୍ରାଣ୍ଡମାଷ୍ଟର ଅଟନ୍ତି । ଏଥିସହିତ ସେ ୨୦୨୬ ମସିହାର ମହିଳା କାଣ୍ଡିଡେଟ୍ସ ଟୁର୍ଣ୍ଣାମେଣ୍ଟ ପାଇଁ ଯୋଗ୍ୟତା ମଧ୍ୟ ଅର୍ଜନ କରିଥିଲେ ।

 ୨୦୨୫ ଚେସ ବିଶ୍ୱକପ ରେକର୍ଡ଼
+ ମହିଳା ଚେସ ବିଶ୍ୱକପ ୨୦୨୫ Seed Name Game 1 Game 2 Tiebreaker 1 Tiebreaker 2 Total ୧୫  ଦିବ୍ୟା ଦେଶମୁଖ୧/୨୧/୨୧/୨୧ ୨ ୧/୨ ୪ କୋନେରୁ ହମ୍ପି୧/୨୧/୨୧/୨0 ୧ ୧/୨

 ଆଧାର 

ଶ୍ରେଣୀ:୨୦୦୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳାଳି